C 349/22

Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2020/C 349/13)

Ez az értesítés a (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.

ÉRTESÍTÉS AZ EGYSÉGES DOKUMENTUMOT MÓDOSÍTÓ STANDARD MÓDOSÍTÁSRÓL

„UHLEN BLAUFÜSSER LAY / UHLEN BLAUFÜßER LAY”

PDO-DE-02081-AM01

Az értesítés időpontja: 2020.7.6.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Analitikai és/vagy érzékszervi tulajdonságok

Az analitikai értékeknek meg kell felelniük a németországi jogi követelményeknek.

Szerkesztési hiba.

EGYSÉGES DOKUMENTUM

1. A termék elnevezése

Uhlen Blaufüsser Lay

Uhlen Blaufüßer Lay

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

5. Minőségi pezsgőbor

4. A bor(ok) leírása

Minőségi bor

Az Uhlen Blaufüsser Lay területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Blaufüsser Lay borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik. A borok aromáit a gyümölcsös jegyek és a jellegzetes palás ásványosság kölcsönhatása határozza meg. A mélyebb óceáni rétegek agyagosabb üledéke az Uhlen Blaufüsser Lay (Uhlen Blaufüßer Lay) pezsgőbornak „kissé hűvösebbként” leírható ízhatást kölcsönöz. A nyelven oly könnyedén és finoman táncoló pezsgő, mikrokristályos összetevők és ásványok gyakran az illatos tengeri fuvallatokra emlékeztetnek. Bizonyos években akár a sós tengeri jód íze is kiérezhető.

A nem számszerűsített analitikai jellemzőkre a hatályos jogot kell alkalmazni.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom Maximális illósavtartalom (milliekvivalens/liter) Maximális kén-dioxid-tartalom (mg/l)

Különleges tulajdonságokkal rendelkező bor (Prädikatswein), az alábbi kiegészítéssel: Auslese

Az Uhlen Blaufüsser Lay területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Blaufüsser Lay borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik. A borok aromáit a gyümölcsös jegyek és a jellegzetes palás ásványosság kölcsönhatása határozza meg. A mélyebb óceáni rétegek agyagosabb üledéke az Uhlen Blaufüsser Lay (Uhlen Blaufüßer Lay) pezsgőbornak „kissé hűvösebbként” leírható ízhatást kölcsönöz. A nyelven oly könnyedén és finoman táncoló pezsgő, mikrokristályos összetevők és ásványok gyakran az illatos tengeri fuvallatokra emlékeztetnek. Bizonyos években akár a sós tengeri jód íze is kiérezhető. A fent leírt aromák és zamatok skáláját az Auslese borok esetében kellemesen édes jegyek határozzák meg.

A nem számszerűsített analitikai jellemzőkre a hatályos jogot kell alkalmazni.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom Maximális illósavtartalom (milliekvivalens/liter) Maximális kén-dioxid-tartalom (mg/l)

Különleges tulajdonságokkal rendelkező bor (Prädikatswein), az alábbi kiegészítéssel: Beerenauslese, Trockenbeerenauslese, Eiswein

Az Uhlen Blaufüsser Lay területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Blaufüsser Lay borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik. A borok aromáit a gyümölcsös jegyek és a jellegzetes palás ásványosság kölcsönhatása határozza meg. A mélyebb óceáni rétegek agyagosabb üledéke az Uhlen Blaufüsser Lay (Uhlen Blaufüßer Lay) pezsgőbornak „kissé hűvösebbként” leírható ízhatást kölcsönöz. A nyelven oly könnyedén és finoman táncoló pezsgő, mikrokristályos összetevők és ásványok gyakran az illatos tengeri fuvallatokra emlékeztetnek. Bizonyos években akár a sós tengeri jód íze is kiérezhető. A fent leírt aromák és zamatok skáláját az Auslese borok esetében kellemesen édes, a Beerenauslese boroknál krémesebben édes, akár különböző mézes aromákat is felmutató jegyek alapozzák meg. Ezek az ízjegyek még hangsúlyosabban jelennek meg a Trockenbeerenauslese borokban. Az Eiswein borok esetében az ízek és aromák fent ismertetett skálája pikáns savassággal egészül ki.

A nem számszerűsített analitikai jellemzőkre a hatályos jogot kell alkalmazni.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom Maximális illósavtartalom (milliekvivalens/liter) Maximális kén-dioxid-tartalom (mg/l)

Meghatározott termőhelyről származó minőségi pezsgő (Sekt b.A.)

Az Uhlen Blaufüsser Lay területen rizlingből készült fehérborokat érlelnek. A szőlőből készült termékeknek három, egymástól kissé eltérő tulajdonságokkal rendelkező típusa létezik: minőségi bor (Qualitätswein), különleges jellemzőkkel rendelkező bor (Prädikatswein) és meghatározott termőhelyről származó minőségi pezsgő (Sekt b.A.).

A fiatal Uhlen Blaufüsser Lay borok halványsárga, esetenként zöldbe hajló színe a termék érésével fokozatosan erősödik, majd a bor teljes beérésekor meleg, telített aranyszínre változik.

A borok aromáit a gyümölcsös jegyek és a jellegzetes palás ásványosság kölcsönhatása határozza meg. A mélyebb óceáni rétegek agyagosabb üledéke az Uhlen Blaufüsser Lay (Uhlen Blaufüßer Lay) pezsgőbornak „kissé hűvösebbként” leírható ízhatást kölcsönöz. A nyelven oly könnyedén és finoman táncoló, pezsgő, mikrokristályos összetevők és ásványok gyakran az illatos tengeri fuvallatokra emlékeztetnek. Bizonyos években akár a sós tengeri jód íze is kiérezhető. Az ízek és aromák Prädikatswein boroknál ismertetett skáláját a Sekt b.A. pezsgőborok esetében a pezsgőkészítés során keletkező szénsav kiemeli, és tovább fokozza.

A nem számszerűsített analitikai jellemzőkre a hatályos jogot kell alkalmazni.

Általános analitikai jellemzők Maximális összes alkoholtartalom (térfogatszázalék) 13,5 Minimális tényleges alkoholtartalom (térfogatszázalék) 11,5 Minimális összes savtartalom Maximális illósavtartalom (milliekvivalens/liter) Maximális kén-dioxid-tartalom (mg/l)

5. Borkészítési eljárások

a. Konkrét borászati eljárások

A borkészítésre vonatkozó releváns korlátozások

A következők nem engedélyezettek: kálium-szorbát, lizozim, dimetil-dikarbonát, elektrodialízis, alkoholmentesítés, kationcserélők, sűrítés (kriokoncentráció, ozmózis, kúpos centrifugáló oszlop), édesítés, tölgyfakockák, tölgyfakészítmények.

Minőségi bor

Konkrét borászati eljárás

Legalább 88° Oechsle vagy teljes savtartalom (borkősavban kifejezve) max. = 7,5 g/l

100 Oechsle-fokig és szeszezett borok: maximális maradékcukor-tartalom = jogszabály szerint „félszáraz”.

100 Oechsle-fok felett: maximális maradékcukor-tartalom = mustsúly/3

Különleges tulajdonságokkal rendelkező bor (Prädikatswein)

Konkrét borászati eljárás

Auslese: legalább 105 Oechsle-fok; minimális maradékcukor-tartalom = 90 g/l

Beerenauslese: legalább 130 Oechsle-fok; minimális maradékcukor-tartalom = 150 g/l

Trockenbeerenauslese: legalább 180 Oechsle-fok; minimális maradékcukor-tartalom = 180 g/l

Eiswein: legalább 130 Oechsle-fok; minimális maradékcukor-tartalom = 150 g/l

Meghatározott termőhelyről származó minőségi pezsgő (Sekt b.A.)

Konkrét borászati eljárás

Hagyományos palackos erjesztés

b. Maximális hozamok

70 hektoliter hektáronként.

6. Körülhatárolt földrajzi terület

Az Uhlen Blaufüsser Lay a „Mosel” oltalom alatt álló eredetmegjelölés része (OEM-DE-A1270).

Az Uhlen Blaufüsser Lay szőlőültetvények a Rajna-vidék-Pfalzhoz tartozó Mayen-Koblenz járásban, Winningen település területén találhatók. A telekkönyvben a „Blaufüßer Lay” dűlő elnevezésként szerepel. A címkéken több mint 10 éve feltüntetett elnevezés a palaképződmények jelölésére szolgál. A dialektusból (a Blaufüßer Lay – Blauslay – Blooslay – Blumslay kifejezésekből) az irodalmi német nyelvbe visszakerült „Blumslay” fogalom a szőlőhegyek feletti kilátópontot jelöli. A terület a 2219/1 parcellával kezdődik, és a folyó folyásiránya mentén a 2179, 2181/1, 2186, 2190, 2189/2 parcellákkal végződik.

Az „Uhlen Blaufüsser Lay” oltalom alatt álló eredetmegjelöléssel jelzett termékek a „Mosel” oltalom alatt álló eredetmegjelöléssel (OEM-DE-A1270) bejegyzett területen állíthatók elő. A körülhatárolt terület a „Mosel” OEM-területén található.

Az Uhlen Blaufüßer Lay 1,96 hektár területet foglal magában.

7. Fontosabb borszőlőfajták

Weißer Riesling - Riesling, Riesling renano, Rheinriesling, Klingelberger

8. Kapcsolat a földrajzi területtel

Az Uhlen Blaufüsser Lay terület a Mosel alsó folyásának teraszos művelésű tájaiba ágyazódik be. Az Uhlen Blaufüsser Lay hagyományosan teraszos kialakítású, délnyugati tájolású és kb. 75 m és 210 m közötti tengerszint feletti magasságban található. A különösen alacsony tengerszint feletti magasság miatt magasabb hőmérsékletre lehet számítani, ami az utóbbi öt év 11,6 °C átlaghőmérsékletével be is igazolódott. Az alacsony, kb. 620 mm mennyiségű csapadék a napsütéses órák számának egyidejűleg magas, 1 922 óra értékével olyan mikroklímát teremt, amely jelentősen eltér a Mosel oltalom alatt álló eredetmegjelölés többi régiójától, és a szőlők különleges érését eredményezi (magas potenciális alkoholtartalom alacsony savtartalommal és érett fenolokkal). Ezek a borok rendkívül kifejező és nagyon testes ízvilágúak. Az Uhlen Blaufüsser Lay régió sajátos geológiai adottságai jelentős mértékben elősegítik a szőlőszemek fiziológiai érését és alakítják az itt előállított borok egyedi ízét.

A földtani időskálán az Uhlen Blaufüßer Lay a devon időszak alsó devon sorozatához tartozik. Ezen belül a területet az Oberems/Laubach alszintekről származó üledékek és a Laubach rétegek korábbi üledékei alkotják. A tenger egyre nagyobb mélységét a vastagodó sötét iszap- és agyagpala-csomagok jelzik. Az ezekből az üledékekből származó mállott köves talajt különböző agyagos és iszapos palák regoszolja alkotja. A szomszédos OEM területekhez képest magasabb agyagtartalom miatt a talaj az alsóbb rétegekben jobb vízmegtartó képességű, és alacsonyabb az átlagos talajhőmérséklet. Ennek következtében a szomszédos OEM területekhez képest komoly érzékszervi különbségek tapasztalhatók. Az Uhlen Blaufüsser Lay összességében visszafogott bukéjában alacsonyabb a gyümölcsös összetevők aránya. Az ebből fakadóan szaglással érzékelt ásványos benyomás a szájpadláson leginkább a „finom, hűvös, letisztult” szavakkal jellemezhető íz érzékelésében teljesedik ki.

Az emberi befolyás több ezer éves szőlőtermesztési hagyományon alapul. A szőlőültetvények szárazon rakott kőfalakkal megtámasztott teraszokon történő kialakításának művészete a római korra vezethető vissza. Az ilyen építményeket Ausonius római költő i. sz. 380-ban „amfiteátrumokként” említette. A teraszokon feltárt római érmék, amelyek feltehetőleg áldozati adományok lehettek, bizonyítják, hogy már ebben a korban is folyt itt gazdálkodás. Ezen a területen azóta is folyamatos a borászati tevékenység, miközben a termelés minőségét az évszázadok során újabb és újabb termesztési eljárásokkal (fejművelés, törzsművelés, kordonművelés) és szőlőfajtákkal (a Riesling a 19. század elején jelent meg) optimalizálták. Az utóbbi évtizedek fokozódó környezettudatosságának fő eredményeként a gyorsan oldódó ásványi műtrágyák alkalmazásának fokozatos visszaszorítását emelhetjük ki. A talajban ennek következtében újból megtelepedett természetes mikroflóra és -fauna populációinak köszönhetően a tápanyagfelvétel a kationcsere mellett egyre inkább a hajszálgyökereken élő mikroorganizmusok és komplex molekulák között létrejövő szimbiotikus kapcsolat által történik. E mikroorganizmusok transzmitter szerepet tölthetnek be a talajban található specifikus szerves és ásványi anyagok között, tovább fokozva ezzel a bor egyedi ízét.

A fenti kapcsolat a Sekt b.A. esetében ugyancsak érvényes.

9. További alapvető feltételek (csomagolás, címkézés, egyéb követelmények)

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A címkéken és a csomagoláson szereplő információkat az Európai Közösség, a Németországi Szövetségi Köztársaság és Rajna-vidék-Pfalz szövetségi tartomány hatályos jogszabályai határozzák meg. Annak érdekében, hogy a címkén az eredetmegjelöléshez kapcsolódó hagyományos kifejezéseket használni lehessen, a bornak előzetesen egy hivatalos ellenőrzésnek kell sikeresen megfelelnie. Csak az ilyen hivatalos ellenőrzés egyedi követelményeit teljesítő borokhoz adható ki az a több számjegyből álló hivatalos hitelesítő szám (un. AP-szám), amelyből megállapítható az ellenőrző szerv, a gazdaság száma, az ellenőrzésre benyújtott borok száma és a benyújtás, ill. a hitelesítő szám kiadásának éve. A címkén fel kell tüntetni az AP-számot. A „Qualitätswein”, „Prädikatswein”, „Sekt b.A.” hagyományos kifejezések az eredetmegjelöléshez kapcsolódnak, és helyettesíthetik az „OEM” elnevezést.

A termékleíráshoz vezető link

www.ble.de/eu-qualitaetskennzeichen-wein

(1) HL L 9., 2019.1.11., 2. o.